

**Ministerstvo životného prostredia Slovenskej republiky**

ako riadiaci orgán pre **Operačný program Kvalita Životného prostredia**

**Vyhlasuje výzvu na výber interných odborných hodnotiteľov pre hodnotenie žiadostí o nenávratný finančný príspevok**

**z Európskeho fondu regionálneho rozvoja**

**pre prioritnú os:**

1. **Technická pomoc**

 **pre špecifický cieľ:**

**5.1.1 Zabezpečenie efektívnej implementácie programu**

**5.1.2 Zabezpečenie širokej informovanosti o programe a podpora budovania administratívnych kapacít prijímateľov**

**Dátum: 05. 02. 2019**

**Kritériá na výber interných odborných hodnotiteľov pre hodnotenie žiadostí o nenávratný finančný príspevok v programovom období 2014 - 2020**

* bezúhonnosť,
* plná spôsobilosť na právne úkony,
* ukončené vysokoškolské ekonomické vzdelanie min. II. stupňa a minimálne 5 ročná prax (5 ročná prax sa uplatňuje pre hodnotenie ŽoNFP s výškou nenávratného finančného príspevku do 5 miliónov EUR) v oblasti implementácie projektov, finančného riadenia a metodickej podpory, alebo
* ukončené vysokoškolské vzdelanie min. II. stupňa a minimálne 8 ročná prax (8 ročná prax sa uplatňuje pre hodnotenie ŽoNFP s výškou nenávratného finančného príspevku do 5 miliónov EUR) v oblasti implementácie projektov, finančného riadenia a metodickej podpory, alebo
* ukončené vysokoškolské vzdelanie min. II. stupňa a minimálne 10 ročná prax (10 ročná prax sa uplatňuje pre hodnotenie ŽoNFP s výškou nenávratného finančného príspevku nad 5 miliónov EUR) v oblasti implementácie projektov, finančného riadenia a metodickej podpory,
* štátnozamestnanecký pomer s určením výkonu prác v rámci Sekcie environmentálnych programov a projektov Ministerstva životného prostredia Slovenskej republiky[[1]](#footnote-1),
* znalosti platných právnych predpisov SR a EÚ, koncepčných a strategických dokumentov,
* schopnosti a osobnostné vlastnosti: vysoká miera objektivity, čestnosti, diskrétnosti, schopnosť pracovať pod časovým tlakom a dodržiavať stanovené termíny.
* poznámka:
	1. vzhľadom na možnosť zneužitia informácií uvedených v žiadosti o nenávratný finančný príspevok a jej prílohách, ako aj v záujme vylúčenia zaujatosti v priebehu hodnotenia žiadosti o nenávratný finančný príspevok, sú interní odborní hodnotitelia povinní pri podpise dohody o vykonaní práce podpísať aj Čestné vyhlásenie o nestrannosti, zachovaní dôvernosti informácií a vylúčení konfliktu záujmov,
	2. odborní hodnotitelia sú povinní pred začatím procesu odborného hodnotenia podpísať aj Čestné vyhlásenie o oboznámení sa s obsahom dokumentu Príručka pre hodnotiteľov žiadostí o nenávratný finančný príspevok Operačného programu Kvalita životného prostredia, s aktuálne platnou verziou Operačného programu Kvalita životného prostredia, metodickými dokumentmi Operačného programu Kvalita životného prostredia a dokumentmi zverejnenými v rámci príslušného hodnoteného vyzvania na predkladanie žiadostí o nenávratný finančný príspevok, potrebnými pre proces odborného hodnotenia žiadostí o nenávratný finančný príspevok predkladaných v rámci Prioritnej osi č. 5. Technická pomoc, na základe ktorého je odborný hodnotiteľ schopný analyzovať projekt, t.j. je schopný posúdiť vecnú stránku projektu, ako aj vyhodnotiť účelnosť, vecnú oprávnenosť, hospodárnosť a efektívnosť výdavkov projektu, ako aj finančnú udržateľnosť projektu a finančnú charakteristiku žiadateľa.

# Spôsob overenia náležitosti k výberu uchádzača na pozíciu interného odborného hodnotiteľa:

# Žiadosť o zaradenie do zoznamu odborných hodnotiteľov (Príloha č. 1 výzvy na výber interných odborných hodnotiteľov žiadostí o nenávratný finančný príspevok).

# Životopis preukazujúci vzdelanie, odborné skúsenosti (prax) – priložiť vyplnený formulár vo forme Europass (Príloha č. 2 výzvy na výber interných odborných hodnotiteľov žiadostí o nenávratný finančný príspevok), zároveň je v životopise potrebné uviesť v časti životopisu „Referencie“ získanú prax v oblasti súvisiacej s predmetom odborného hodnotenia spolu s uvedením počtu rokov, počas ktorých na danej pozícii pôsobil, pričom je potrebné uviesť oblasť praxe výberom z číselníka SK NACE. Súčasne uchádzač predloží referencie vydané osobou, ktorá potvrdí údaje o získaných referenciách.

# Vyhlásenie o spracovaní osobných údajov podľa § 47 zákona č. 292/2014 Z.z. o príspevku poskytovanom z európskych štrukturálnych a investičných fondov v znení neskorších predpisov v spojitosti so zákonom č. 122/2013 Z.z. o ochrane osobných údajov v znení neskorších predpisov (Príloha č. 3 výzvy na výber interných odborných hodnotiteľov žiadostí o nenávratný finančný príspevok).

# Kópia dokladu o ukončení vysokoškolského štúdia (napr. diplom).

# Výpis z registra trestov nie starší ako 3 mesiace ku dňu jeho predloženia.

# Opis štátnozamestnaneckého miesta v prípade, ak je z neho zrejmá uvedená činnosť. V prípade, ak nie je z Opisu štátnozamestnaneckého miesta zrejmá uvedená činnosť, je potrebné predložiť referencie o praxi hodnotiteľa (potvrdzujúce minimálne zadefinovanú požadovanú prax v požadovanej oblasti) potvrdené zamestnávateľom/nadriadeným.

# Čestné vyhlásenie (Príloha č. 4 výzvy na výber interných odborných hodnotiteľov žiadostí o nenávratný finančný príspevok), ktorým uchádzač preukazuje splnenie nasledovných kritérií a požiadaviek na výber odborných hodnotiteľov:

# plná spôsobilosť na právne úkony v plnom rozsahu;

# znalosť platných právnych predpisov SR a EÚ, koncepčných a strategických dokumentov,

# vysoká miera objektivity, čestnosti, diskrétnosti,

# schopnosť pracovať pod časovým tlakom a dodržiavať stanovené termíny.

#  Súhlas so zverejnením informácií v zmysle § 48 a § 49 zákona o príspevku z EŠIF (Príloha č. 5 výzvy na výber interných odborných hodnotiteľov žiadostí o nenávratný finančný príspevok),

# Ďalšie prílohy podľa vlastného uváženia (kópie certifikátov, doklady preukazujúce skúsenosti s hodnotením projektov financovaných z fondov EÚ a pod. – dokumenty musia byť platné ku dňu ich predloženia) – predloženie predmetných dokumentov je odporúčané na podporu informácií predložených v životopise.

# Ďalšie informácie:

Tí uchádzači, ktorí budú spĺňať zverejnené kritériá na základe zhodnotenia doručených náležitostí k výberu uchádzača na pozíciu interného odborného hodnotiteľa, budú následne zaradení do zoznamu odborných hodnotiteľov žiadostí o nenávratný finančný príspevok v rámci Operačného programu Kvalita životného prostredia.

Celková suma za zhodnotenie jednej žiadosti o nenávratný finančný príspevok je **200,00 EUR**.

Príslušné **náležitosti k výberu uchádzača na pozíciu interného odborného hodnotiteľa** zašle uchádzač **v termíne do 08. 02. 2019,** v písomnej forme na adresu:

Ministerstvo životného prostredia SR

Sekcia environmentálnych programov a projektov

Odbor posudzovania projektov

Karloveská 2, 841 04 Bratislava

Obálku je potrebné označiť nápisom *„Interný odborný hodnotiteľ“*.

**Pre posúdenie splnenia podmienky doručenia žiadosti o zaradenie uchádzača na pozíciu interného odborného hodnotiteľa v lehote na to určenej výzvou je rozhodujúci dátum odovzdania žiadosti na prepravu (dátum pečiatky pošty, príp. kuriérskej služby), resp. dátum osobného doručenia žiadosti v pracovné dni v čase od 8:30 – 12:00 a 12:30 – 15:00 na vyššie uvedenú adresu.**

**Kontakt pre bližšie informácie k výzve:**

peter.venglar@enviro.gov.sk

1. Uvedená výzva sa nevzťahuje na zamestnancov Odboru technickej pomoci a riadenia ľudských zdrojov z dôvodu vylúčenia možného konfliktu záujmov. [↑](#footnote-ref-1)